Rəhman Atakişiyev

Rəhman Atakişiyev Müseyib oğlu () — coğrafiya elmlər namizədi.

 Həyatı 
Atakişiyev R.M. oğlu 1948-ci ildə İmişli rayonunun Cəfərli kəndində anadan olub. 1963-cü ildə Cəfərli orta məktəbini, 1968-ci ildə BDU-nun geoloji coğrafiya fakultəsinin geologiya ixtisası üzrə fərqlənmə diplomu ilə bitirmişdir.B.Budaqov Azərb.Coğrafiyaçı alimlər "Eım" nəşriyyatı Bakı 2013 səh 99

 Elmi fəaliyyəti 
1968–1970-ci illərdə Rusiya Federasiyasının Başqırdıstan respublikasında mühəndis geoloq işləmişdir.
1972–1973-cü illər ərzində AMEA Geologiya İnstitutunda işləmiş, 1973–75-ci illərdə həmin institutun aspirantı olmuşdur. 1975-ci ildən hal-hazıra qədər AMEA  Coğrafiya İnstitutunun paleocoğrafiya şöbəsində işləyir.
2006-cı ildə "Orta Kür çökəkliyinin Üst Pliose – Pleystosendə paleocoğrafiyası" mövzusunda namizədlik dissertasiyası müdafiə etmişdir.
O, Dördüncü Dövrün paleocoğrafiyasını öyrənilməsi sahəsində fəaliyyət göstərir. Onun əsas elmi əsərləri Azərbaycanın, o, cümlədən Kür çökəkliyinin iqliminin və landşaftının təkamül qanunauyğunluqlarının aşkar edilməsinə, təbii şəraitin bərpasına həsr edilmişdir.
Atakişiyev R.M. "SSRİ-nin Üst Aliosen-Pleystosenin paleocoğrafiyası" atlasının müəlliflərindən biri olmuşdur. O, ilk dəfə olaraq orta Kür çökəkliyində Xəzər yaşlı filin bivini (dişini) və digər sümük qalıqlarını tapmışdır. Paleocoğrafiya elminin ayrı-ayrı sahələrinə aid 45-dən çox elmi məqalənin müəllifidir.B.Budaqov Azərb. Coğrafiyaçı alimlər "Elm" məşriyyatı Bakı 2013 səh 99

 Həmçinin bax 
 Nadir Məmmədov (coğrafiyaçı)

 Nəriman Vəliyev

 İstinadlar 

Kateqoriya:Professorlar
Kateqoriya:Coğrafiya elmləri doktorları